Васил Драголов
Васил Иванов Драголов е бивш български футболист, нападател.

Биография 
Роден е на 17 март 1962 г. в село Катуница, Асеновградско. Висок е 174 см и тежи 72 кг. Играл е за Хебър (1979/80), Берое (1980-1988, 1992/93, 1994/95), Левски (София) (1988/89), Черно море (1993/94), Лариса (Гърция) (1989/90, 31 мача с 6 гола в Етники Категория), Йоникос (Пирея, Гърция) (1990/91, 30 мача с 4 гола в Етники Категория) и Тирсенте (Португалия) (1991/92). Има 258 мача и 86 гола в „А“ група (206 мача с 63 гола за Берое, 29 мача с 18 гола за Левски и 23 мача с 5 гола за Черно море). Шампион на България с Берое през 1986 и вицешампион с Левски през 1989 г. Има 5 мача с 1 гол за „А“ националния отбор (1983-1993), 6 мача с 1 гол за „Б“ националния и 12 мача с 3 гола за младежкия национален отбор. Участва на СП-1986 в Мексико, но не влиза в игра. В евротурнирите има 8 мача и 1 гол (4 мача в КЕШ – 2 за Левски и 2 за Берое и 4 мача с 1 гол в турнира за купата на УЕФА за Берое).

Треньорска кариера 
През сезон 2006/07 старши треньор на Локомотив (Стара Загора).

Бизнес 
След приключване на състезателната си кариера се занимава с частен бизнес. Съдружник и управител е във фирмите „Напредък – В.Д.“ ООД, „В и В“ ЕООД и „Вики – 2“ ЕООД.

Външни препратки 
 Профил на LevskiSofia.info

Български футболисти
Футболисти на Берое
Футболисти на ПФК Левски (София)
Футболисти на Черно море (Варна)
Футболисти на Хебър (Пазарджик)
Български треньори по футбол
Хора от област Пловдив
Български футболисти в Гърция
Български футболисти в Португалия